open-index/open-wikipedia-markdown huggingface dataset:
Πανελλήνιο πρωτάθλημα στίβου ανδρών 1972

Το **58ο [[Πανελλήνιο πρωτάθλημα στίβου ανδρών]] 1972** διεξήχθη από τις 22 ως τις 24 Σεπτεμβρίου 1972 στο Στάδιο Καραϊσκάκη, στον Πειραιά, μαζί με το αντίστοιχο πανελλήνιο πρωτάθλημα στίβου γυναικών 1972. Πρωταθλητής αναδείχθηκε και πάλι ο **[[Παναθηναϊκός (στίβος)|Παναθηναϊκός Α.Ο.]]** για 18η συνεχόμενη χρονιά. 

## Χρονικό

Στους αγώνες δήλωσαν συμμετοχή 609 αθλητές και 191 αθλήτριες από 53 σωματεία από όλη την Ελλάδα και από την Κύπρο. Οι αριθμοί αυτοί αποτελούσαν ρεκόρ συμμετοχής αλλά τελικά δεν μετείχαν όλοι οι δηλωθέντες αθλητές. Το πανελλήνιο πρωτάθλημα μαραθωνίου διεξήχθη χωριστά, την Παρασκευή 14 Απριλίου, στην κλασική διαδρομή. Χωριστά διεξήχθη και το δέκαθλο στις 22-23 Απριλίου. Τα αποτελέσματά τους υπολογίστηκαν στην ομαδική βαθμολογία.
 
Τους αγώνες παρακολούθησαν 4-5.000 θεατές την πρώτη και δεύτερη ημέρα ενώ την τρίτη ξεπέρασαν τους 20.000, αφού οι αγώνες ξεκίνησαν μετά τον ποδοσφαιρικό αγώνα Ολυμπιακού-Φωστήρα και πολλοί φίλαθλοι παρέμειναν στο γήπεδο. Συναρπαστική υπήρξε η κούρσα των 10 χλμ, στην οποία ο Σπύρος Κοντοσώρος κατέρριψε το πανελλήνιο ρεκόρ και άλλα επτά ενδιάμεσων αποστάσεων: των 6, 7, 8, 9 χλμ και 4, 5 και 6 μιλίων. Στην ίδια κούρσα ο Μιχάλης Κούσης πέτυχε ρεκόρ εφήβων με 31.54.6. Πρωταθλητής σύλλογος αναδείχθηκε για άλλη μια χρονιά ο **[[Παναθηναϊκός (στίβος)|Παναθηναϊκός Α.Ο.]]** με διαφορά 19 βαθμών από τον δεύτερο Πανελλήνιο. 

## Οι νικητές

## Βαθμολογία

Βαθμολογήθηκαν 29 σωματεία ενώ 21 κατέκτησαν μετάλλια.

## Πηγές
*"Αθλητική Ηχώ", 24/4/1972.
*"Αθλητική Ηχώ", 22/9/1972.
*"Αθλητική Ηχώ", 23/9/1972.
*"Αθλητική Ηχώ", 24/9/1972.
*"Αθλητική Ηχώ", 25/9/1972.
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 208-209.

### Αναφορές

     

Ανδρων
Κατηγορία:Στίβος το 1972
Κατηγορία:Διοργανώσεις στίβου στον Πειραιά
Μπουρέμ

Η **Μπουρέμ** είναι μια πόλη του Μαλί. Ανήκει στην Περιφέρεια Γκαό, στην Επαρχία Μπουρέμ και στο Διαμέριμσα Μπουρέμ. Έχει πληθυσμό 27.486 κατοίκων (2009). 

## Γεωγραφία
Η Μπουρέμ βρίσκεται κεντρικά του Μαλί, κεντρο-δυτικά της Περιφέρειας Γκαό και κεντρικά της Επαρχίας Ανσονγκό. Βρίσκεται ανατολικά της Αουζουρού. Βρίσκεται στην ανατολική όχθη του Ποταμού Νίγηρα. Βρίσκεται σε συνταγμένες 16°57′12″Β 0°21′14″Δ. Έχει έκταση 6.294 τ.χλμ.

## Δημογραφία
Στην πόλη της Ανσονγκό ζουν 27.486 κάτοικοι (2009).

## Δείτε επίσης
* Κατάλογος πόλεων του Μαλί

Μπουρέμ
Μπουρέμ
Ζυγός (αποσαφήνιση)

Με την ονομασία **Ζυγός** μπορεί να αναφέρονται τα:

*ζυγός, όργανο μέτρησης βάρους
*Ζυγός (αστερισμός), αστερισμός
*Ζυγός (αστρολογία), ζώδιο

## Γεωγραφία
Οι παρακάτω οικισμοί της Ελλάδας:

*Ζυγός Ηράκλειας Άρτας, χωριό του νομού Άρτας  
*Ζυγός Μαρκινιάδας Άρτας, χωριό του νομού Άρτας 
*Ζυγός Καβάλας, χωριό του νομού Καβάλας
*Ζυγός Κέρκυρας, χωριό της Κέρκυρας
*Νέος Ζυγός Ξάνθης, χωριό του νομού Ξάνθης
*Ζιγοβίστι Αρκαδίας, χωριό του νομού Αρκαδίας

Οι παρακάτω ορεινοί όγκοι:

*Ζυγός (όρος) ή Μαυροβούνι, οροσειρά της Πίνδου μεταξύ Ηπείρου και Θεσσαλίας
*Ζυγός Αιτωλοακαρνανίας ή Αράκυνθος, βουνό της Αιτωλοακαρνανίας

Κατηγορία:Αποσαφηνίσεις ελληνικών τοπωνυμίων
Λαγκάδα (αποσαφήνιση)

Με την ονομασία **Λαγκάδα** μπορεί να αναφέρονται οι παρακάτω οικισμοί της Ελλάδας:

## Σύγχρονοι οικισμοί
*Λαγκάδα Αιτωλοακαρνανίας, οικισμός του δήμου Αμφιλοχίας της περιφερειακής ενότητας Αιτωλοακαρνανίας.
*Λαγκάδα Αρκαδίας, οικισμός του δήμου Τρίπολης της περιφερειακής ενότητας Αρκαδίας.
*Λαγκάδα Άρτας, οικισμός του δήμου Γεωργίου Καραϊσκάκη της περιφερειακής ενότητας Άρτας.
*Λαγκάδα Ικαρίας, οικισμός της νήσου Ικαρία.
*Λαγκάδα Ιωαννίνων, οικισμός του δήμου Κόνιτσας της περιφερειακής ενότητας Ιωαννίνων.
*Λαγκάδα Λακωνίας, οικισμός του δήμου Ανατολικής Μάνης της περιφερειακής ενότητας Αρκαδίας.
*Λαγκάδα Καρυδίου Λασιθίου, οικισμός του δήμου Σητείας της περιφερειακής ενότητας Λασιθίου.
*Λαγκάδα Λιθινών Λασιθίου, οικισμός του δήμου Ιεράπετρας της περιφερειακής ενότητας Λασιθίου.
*Λαγκάδα Σκοπέλου Λέσβου, οικισμός της δημοτικής ενότητας Γέρας της νήσου Λέσβος.
*Λαγκάδα Μανταμάδου Λέσβου, οικισμός της δημοτικής ενότητας Μανταμάδου της νήσου Λέσβος.
*Λαγκάδα Δυτικής Μάνης, οικισμός του δήμου Δυτικής Μάνης της περιφερειακής ενότητας Μεσσηνίας.
*Λαγκάδα Καλαμάτας, οικισμός του δήμου Καλαμάτας της περιφερειακής ενότητας Μεσσηνίας.
*Λαγκάδα Πάρου, οικισμός της νήσου Πάρος.
*Λαγκάδα Χίου, οικισμός της νήσου Χίος.

## Διάφορα
* Λαγκάδα Αμοργού, πρώην ονομασία του οικισμού Αιγιάλη της νήσου Αμοργός.
* Λαγκάδα Νάξου, πρώην οικισμός της νήσου Νάξος που καταργήθηκε το 1940.
* Λαγκάδα Ράχης Αιτωλοακαρνανίας, πρώην ονομασία του οικισμού Λαγκάδι της περιφερειακής ενότητας Αιτωλοακαρνανίας.
* Λίμνη Λαγκαδά, άλλη ονομασία της λίμνης Κορώνειας στην Κεντρική Μακεδονία.

## Δείτε επίσης
* Λαγκαδάς (αποσαφήνιση)

Κατηγορία:Αποσαφηνίσεις ελληνικών τοπωνυμίων
Κόρη (Μουσείο Ακρόπολης αρ. 682)

Η ***Κόρη*** είναι αρχαϊκό άγαλμα που εκτίθεται στο Μουσείο της Ακρόπολης με αριθμό καταλόγου 682, αρχαιολογικό εύρημα από την Ακρόπολη Αθηνών.
## Ιστορικό του ευρήματος
Βρέθηκε στις 5 και 6 Φεβρουαρίου 1886 βορειοδυτικά του Ερεχθείου. Τα πόδια βρέθηκαν αργότερα, το 1907 και προστέθηκαν από τον Χανς Σράντερ.
## Περιγραφή
Είναι φιλοτεχνημένο από νησιώτικο μάρμαρο. Βρέθηκε σπασμένο και αποτελείται από έξι μεγάλα και εννέα μικρότερα τεμάχια. Εκ κατασκευής ο κορμός αποτελείτο από δύο μέρα που ενώνονταν με αρμούς στα γόνατα. Ξεχωριστό κομμάτι αποτελούσε επίσης το δεξί χέρι (το οποίο σήμερα λείπει) και άλλα μικρότερα μέρη. Λείπουν επίσης η αριστερή παλάμη από τον καρπό, μέρος του αυχένα, μέρος των μηρών, μέρος του αριστερού μπράτσου, τα άκρα των πτυχών του ιματίου, ο μεγάλος δάκτυλος του αριστερού ποδιού, το αριστερό γόνατο, μέρη των πόδων, οι οφθαλμοί, και μέρος των πλεξούδων. Φέρει επίσης φθορές στην επιφάνεια, στα αυτιά, την μύτη και τα πόδια. Πολλές από τις ελλείψεις έχουν αποκατασταθεί. Η κόρη φοράει στα πόδια ερυθρούς σανδάλους με χάλκινη πόρπη που έχει χαθεί, όπως υποθέτουμε από την οπή. Τα λουράκια ήταν διακοσμημένα με πράσινα τρίγωνα. Στο αριστερό καρπό χέρι φοράει βραχιόλι με πράσινες εγχάρακτες διακοσμήσεις. Φοράει επίσης μεγάλα στρογγυλά σκουλαρίκια σε πράσινο χρώμα.

Χρονολογείται πριν από το 525 π.Χ. Η στάση του σώματος και η ενδυμασία είναι ιωνικού ρυθμού. Το βλέμμα είναι ελαφρώς χαμηλωμένο. Το άγαλμα στέκει σε μικρό πλίνθο που είναι λαξευμένος στο σχήμα των πελμάτων. Ο χιτώνας σχηματίζει λεπτές διπλές πτυχές. Η επιφάνεια ήταν αρχικά γαλάζια ή πράσινη, με μπορντούρα που ήταν διακοσμημένη με ερυθρούς, γαλάζιους και πράσινους μαιάνδρους. Έφερε επίσης ζωγραφιστά κοσμήματα. Από τις οπές υποθέτουμε ότι στη γωνία του ιματίου ήταν προσαρμοσμένα χάλκινα κοσμήματα. Στην αρχαιότητα έφερε στο κεφάλι ένα ειδικό προστατευτικό κατά των πουλιών («μηνίσκο») που συνηθιζόταν στα αγάλματα που εκτίθονταν σε ανοιχτούς χώρους. 

Αυτό, όπως και άλλα γλυπτά της Ακρόπολης, ήταν από τα πρώτα στα οποία οι αρχαιολόγοι διαπίστωναν ότι ήταν χρωματισμένα. Σύντομα μετά την έκθεση των γλυπτών στον αέρα και το φως τα χρώματα καταστρέφονταν, γι’ αυτό ειδικοί καλλιτέχνες αναλάμβαναν να τα απεικονίσουν έγκαιρα.  Έγχρωμη απεικόνιση δημοσιεύτηκε το 1891 και εκμαγείο κατασκευάστηκε το 1911. Το αντίγραφο χρωματίστηκε και φυλασσόταν στο Εθνικό Αρχαιολογικό Μουσείο Αθηνών. Μια ανακατασκευή του αγάλματος μη πλήρη χρωματισμό εκτίθεται στο Πανεπιστήμιο του Κιέλου (Γερμανία).  

## Δείτε επίσης
* Κόρες της Ακρόπολης

## Παραπομπές


## Πηγές

* 

Κατηγορία:Αρχαϊκή τέχνη
Κατηγορία:Κόρες
Κατηγορία:Μουσείο Ακρόπολης
Κατηγορία:Αρχαιολογικά ευρήματα στην Αττική
Ναυκραρία

Η **ναυκραρία** ήταν διοικητικό διαμέρισμα, υποδιαίρεση της φυλής στην Αττική κατά την αρχαιότητα. Πριν από τις μεταρρυθμίσεις του Κλεισθένη, υπήρχαν τέσσερις φυλές. Η κάθε φυλή είχε τρεις τριττύες. Η κάθε τριττύς δε είχε τέσσερις ναυκραρίες. Το όλον δηλαδή υπήρχαν σαράντα οκτώ ναυκραρίες. Κάθε ναυκραρία διοικούνταν από τον ναύκραρο, που ήταν υπεύθυνος για τις εισφορές και τις δαπάνες. Άλλωστε κάθε ναυκραρία είχε το δικό της ταμείο. Απ' αυτό κάλυπταν οι κωλακρέτες τα έξοδα των θεωρειών που η πόλη έστελνε στους Δελφούς.
Τις ναυκραρίες τις συναντάμε ήδη τον 7ο αιώνα π.Χ. Ο Σόλων είχε ορίσει μια ναυκραρία να παρέχει στην πόλη ένα πολεμικό πλοίο (στο οποίο έμπαινε καπετάνιος ο ναύκραρος) και δύο ιππείς. Στις στρατιωτικές δαπάνες κάθε ναυκραρία συμμετείχε αναλογικά. Όταν κυβερνούσαν οι τύραννοι, είχαν αναθέσει στις ναυκραρίες την ευθύνη της πομπής των Παναθηναίων.
Με τις μεταρρυθμίσεις του Κλεισθένη οι ναυκραρίες έφτασαν τις πενήντα. Ορίστηκαν δέκα φυλές και πέντε ναυκραρίες για κάθε φυλή. Ο Αριστοτέλης στην «Αθηναίων Πολιτεία» αναφέρει ότι επί Κλεισθένη τη θέση των ναυκραριών πήραν οι δήμοι.
Η λέξη «ναυκραρία» παράγεται από τη λέξη «ναίω» (=κατοικώ) είτε από τη λέξη «ναυς» (=πλοίο).

## Πηγές
* Εγκυκλοπαίδεια Πάπυρος Λαρούς Μπριτάννικα, τόμος 44, σελ. 381
* Αριστοτέλης «Αθηναίων Πολιτεία» (εκδόσεις Άγρα, μετάφραση Αλόη Σιδέρη, σελ. 197, 241

Κατηγορία:Αρχαία Αττική
Κατηγορία:Ναυτικό της Αρχαίας Αθήνας
Ιωάννης Παπαγεωργίου (μακεδονομάχος)

Ο **Ιωάννης Παπαγεωργίου** ήταν σημαντικός Έλληνας Μακεδονομάχος οπλαρχηγός από τη Γουμένισσα Παιονίας, της ''περιφερειακής ενότητας'' Κιλκίς.

## Βιογραφικά στοιχεία
Ο Ιωάννης Παπαγεωργίου του Χρήστου γεννήθηκε στα τέλη του 19ου αιώνα στη Γουμένισσα Παιονίας, της ''περιφερειακής ενότητας'' Κιλκίς. Κατάγονταν από επιφανή οικογένεια της Γουμένισσας, με μακρά παράδοση στα όπλα. Είχε πλούσια μόρφωση καθώς είχε φοιτήσει στα Ελληνικά σχολεία της περιοχής. Αρχικά συμμετείχε στο Μακεδονικό Αγώνα, ως μεταφορέας επιστολών, πολεμοφοδίων, καθώς και στη συλλογή πληροφοριών. Στη συνέχεια συγκρότησε ένοπλη ομάδα, της οποίας τέθηκε επικεφαλής. Στην ένοπλη ομάδα του συμμετείχε και ο ξάδελφός του Ιωάννης Παπαγεωργίου του Γεωργίου. Έδρασε με το σώμα του, στην Παιονία και την Αλμωπία με ορμητήριο το Πάικο, στρεφόμενος κατά των Οθωμανικών στρατιωτικών αποσπασμάτων και των Βουλγαρικών ένοπλων ομάδων καθ' όλη τη διάρκεια του Μακεδονικού Αγώνα. Κατάφερε να δει την ιδιαίτερη πατρίδα του, Γουμένισσα ελεύθερη και πέθανε σε ώριμη ηλικία. 

## Παραπομπές


Κατηγορία:Μακεδονομάχοι
Κατηγορία:Ιστορία του Κιλκίς
Κωλακρέται

Οι **κωλακρέται** ήταν αξιωματούχοι στην αρχαία Αθήνα, που εκλέγονταν από την τάξη των Πεντακοσιομεδίμνων. Στα παλαιότερα χρόνια έπαιρναν μέρος σε θρησκευτικές τελετές και έργο τους ήταν να διαμελίζουν τα ζώα που είχαν προσφερθεί ως θυσία. Γι' αυτό ονομάστηκαν κωλακρέται ή κωλαγρέται, από το ἀγείρειν τὰς κωλᾶς, δηλαδή αυτός που διαμελίζει τα σφάγια, που συλλέγει τα υπολείμματα κατά τις θυσίες. Ο Σόλωνας τους έκανε ταμίες με αρμοδιότητα να διαχειρίζονται τα δημόσια έσοδα και έξοδα καθώς και τα της σίτισης πολιτών στο Πρυτανείο. Σε κάθε πρυτανεία, λογοδοτούσαν στη Βουλή. Την περίοδο της μεταρρύθμισης του Κλεισθένη, ονομάστηκαν Αποδέκται. 
Επανήλθαν την εποχή  του Περικλή έχοντας ως αρμοδιότητα την καταβοή του μισθού των δικαστών, το λεγόμενο τριώβολον. Το αξίωμα αυτό υπάρχουν ενδείξεις ότι καταργήθηκε το 411 π.Χ. Τότε τους κωλαγρέτες αντικατέστησαν  οι Ελληνοταμίαι.

## Παραπομπές


## Πηγή
*Αριστοτέλης «Αθηναίων Πολιτεία» (εκδόσεις Άγρα, μετάφραση Αλόη Σιδέρη, σελ. 193)
*Εγκυκλοπαίδεια Πάπυρος Λαρούς Μπριτάννικα, τόμος 37, σελ. 82

Κατηγορία:Αθηναϊκή διοίκηση
Ένδεκα

Οι **Ένδεκα** ήταν κληρωτοί άρχοντες στην αρχαία Αθήνα. Αρμοδιότητά τους ήταν η εποπτεία των φυλακών και η εκτέλεση των θανατικών και άλλων ποινών. Μπορούσαν και να μηνύσουν πολίτες στα δικαστήρια.

## Πηγές
* Αριστοτέλης «Αθηναίων Πολιτεία» (εκδόσεις Άγρα, μετάφραση Αλόη Σιδέρη, σελ. 341)

Κατηγορία:Αθηναϊκή διοίκηση
Ηρακλέων

Ο **Ηρακλέων** (;-175) ήταν γνωστικός, ένας από τους μαθητες του Βαλεντίνου, και έζησε τον 2ο αιώνα μ.Χ.
## Βιογραφία
Υπήρξε μαθητής του Βαλεντίνου, και σύμφωνα με τον Κλήμεντα Αλεξανδρείας ο πιο διάσημος από τους μαθητές του. Μαζί με τον Ωριγένη ο Κλήμης διασώζει αποσπάσματα έργων του Ηρακλέωνα.

## Θεολογικές απόψεις
Με τον Ηρακλέωνα μικραίνει το χάσμα ανάμεσα στον χριστιανισμό και τον Γνωστικισμό, αφού θεωρεί την Παλαιά Διαθήκη ως ένα προστάδιο της Καινής Διαθήκης. Ο αντινομισμός αμβλύνεται. Επίσης ταυτίζει το *Λόγο* με το *Σωτήρα* και το *Δημιουργό*. Το ανθρώπινο γένος το διακρίνει σε τρεις ομάδες: τους *χοϊκούς*, τους *ψυχικούς* και τους *πνευματικούς*. Οι πρώτοι είναι φυσικά τέκνα του διαβόλου. Σύμβολο των δεύτερων είναι ο Ιωάννης ο Βαπτιστής. Οι τελευταίοι συγκροτούν την «πραγματική» Εκκλησία.

## Συγγραφικό έργο
Έγραψε *Υπόμνημα εις το Ευαγγέλιον του Ιωάννου*, ενώ οι ερευνητές του αποδίδουν το σε κοπτική γλώσσα γραμμένο γνωστικό *Περί των τριών φύσεων*.
## Παραπομπές


## Πηγές
* Παναγιώτης Χρήστου, Ελληνική Πατρολογία, τομ. Β. εκδ. Κυρομάνος, Θεσσαλονίκη, 2005, σελ.158
* Στυλιανός Παπαδόπουλος, Πατρολογία τομ. Α' ,εκδ. Παρουσία, Αθήνα, 1997, σελ.249-250

Κατηγορία:Γνωστικισμός
Στάμος Παπαδάκης

Ο **Στάμος Παπαδάκης** ήταν ελληνικής καταγωγής Αμερικανός αρχιτέκτονας.

## Βιογραφία
Γιος της Ιωάννας Τόμπρου και του Ιωάννη Παπαδάκη, γνωστού κατασκευαστή της εποχής, γεννήθηκε στην Αθήνα το 1906. Το 1924 παρακολουθεί μαθήματα στο Εθνικό Μετσόβιο Πολυτεχνείο και το 1925 εγκαθίσταται στο Παρίσι, όπου σπουδάζει στην École Spéciale d'Architecture από το 1925 έως το 1929. Έχει καθηγητές τον Robert Mallet-Stévens και τον Auguste Perret. Συμφοιτητές του είναι ο Berthold Lubetkin και ο Jean Ginsberg.  

Θεωρείται ένας από τους πρωτοπόρους του Μοντέρνου Κινήματος στην Ελλάδα και ήταν επικεφαλής των νέων αρχιτεκτόνων που συγκρότησαν την ελληνική ομάδα για το 4ο CIAM (Διεθνές Συνέδριο Μοντέρνας Αρχιτεκτονικής) που έγινε στην Αθήνα το 1933. Τα υπόλοιπα μέλη της ομάδας αυτήν ήταν ο Ιωάννης Δεσποτόπουλος, ο Βασίλειος Δούρας, ο Αλέξανδρος Δραγούμης, ο Γεώργιος Καλύβας, ο Πάτροκλος Καραντινός, ο Gustav Eglau και ο Ισαάκ Σαπόρτα. 

Το 1935 μεταναστεύει στη Νέα Υόρκη, όπου γνωρίζει τη δεύτερη σύζυγό του, ζωγράφο Audrey Papadaki-Skaling. Εκτός απο την εξάσκηση του επαγγέλματος του αρχιτέκτονα, δούλεψε και σαν καλλιτεχνικός επιμελητής του περιοδικού *Architectural Forum* (1948-1960), ήταν Καθηγητής Αρχιτεκτονικής και σχεδιασμού στο Brooklyn College (City University of New York) (1948-1960), ήταν επιμελητής έκδοσης των περιοδικών *Plus* και *Progressive Architecture* και έγραψε πολλά βιβλία, βιβλιοκριτικές και δύο ποιητικές συλλογές. 

Πιο συγκεκριμένα, έγραψε δυο βιβλία για τον Βραζιλιάνο αρχιτέκτονα Όσκαρ Νίεμαϊερ και επιμελήθηκε το βιβλίο για τον Λε Κορμπυζιέ, *"Le Corbusier, Architect, Painter, Writer"*. Υπήρξε μέλος της κριτικής επιτροπής στον διαγωνισμό για το πολεοδομικό σχέδιο της νέας πρωτεύουσας της Βραζιλίας, Μπραζίλια (1958). 

Πέθανε το 1992 στο New Milford του Κονέκτικατ.

## Έργα του
* Οικία Φακίδη στην οδό Διαδόχου Παύλου στη Γλυφάδα (1932-1933)
* Καφέ-εστιατόριο "Eden" στο Παλαιό Φάληρο (1932-1933)
* Κατάστημα μάλλινων ειδών "Αλεξανδράκης" στην οδό Ερμού (1933-1934)
*Αρχαιολογικό Μουσείο του Ιδρύματος Βασίλη και Ελίζας Γουλανδρή στην Άνδρο (1981)
*Μουσείο Σύγχρονης Τέχνης του Ιδρύματος Βασίλη και Ελίζας Γουλανδρή στην Άνδρο, παλαιά πτέρυγα (1979)

Επιπλέον, στην πρώτη έκδοση της συλλογής "Gli elementi dell' architectura funzionale" του Alberto Sartoris (1932), μπορούμε να δούμε μία σειρά από σχέδια από μη υλοποιημένες εργασίες του Στάμου Παπαδάκη. Ενδεικτικά αναφέρουμε το φάρο-μνημείο στο Χριστόφορο Κολόμβο (1928-σπουδαστικό θέμα μαζί με τον G. Ovide Leclercq), τον φάρο για το αεροδρόμιο του Τατοΐου (1929-1932), ένα μικρό εργαστήριο βιοτεχνίας με κατοικία (οικία Παπαηλίου), καθώς επίσης και μία σειρά προσχεδίων για το ελληνικό περίπτερο στην Biennale (Διεθνής Έκθεση) της Βενετίας.

## Βραβεία
* Χάλκινο μετάλλιο από τον Υπουργό Εμπορίου της Γαλλίας στην "Έκθεση Μοντέρνων Διακοσμητικών και Βιομηχανικών Τεχνών", για το σχεδιασμό ενός επίπλου που ονομάζει "Γραφείο χωρίς συρτάρια" (1925)

Κατηγορία:Έλληνες αρχιτέκτονες
Αρ Τρουθ

Ο **Ρόνι (ή Ρον) Άαρον Κίλινγκς**, γεννημένος 19 Ιανουαρίου 1972, είναι Αμερικανός επαγγελματίας παλαιστής και τραγουδιστής μουσικής ραπ. Στα ρινγκ έχει χρησιμοποιήσει πολλά ονόματα, ενώ πιο πρόσφατα χρησιμοποιεί το **Αρ Τρουθ** (R-Truth). Είναι δεσμευμένος με συμβόλαιο, με την εταιρεία επαγγελματικής πάλης WWE.

## Καριέρα

### WWE (1999-2002)
Ξεκίνησε την καριέρα του το 1997 και μέχρι το 1999 άλλαξε πολλές εταιρείες και προσπάθησε να διαδώσει την φήμη του. Το 1999 υπέγραψε συμβόλαιο με το WWE και συνέχισε στα θυγατρικά του σόου, όπου κέρδισε και έναν τίτλο. Το 2000 προωθήθηκε στο κύριο ρόστερ της εταιρείας, και αναλώθηκε σε μικρές αντιπαλότητες, ενώ προσπάθησε να διεκδικήσει με διαφορετικούς παρτενέρ, τους ομαδικούς τίτλους. Κατέκτησε επίσης, δύο φορές, τον Σκληροπυρηνικό τίτλο (Hardcore). Το 2001, με την αφομοίωση του WCW από το WWE, και με τους παλαιστές να είναι πολλοί για να χωρέσουν όλοι στο ρόστερ, έχασε το ρόλο του και τυπικά το 2002 αποχώρησε από την εταιρεία.

### TNA (2002-2007)
Τον Ιούνιο του 2002, υπέγραψε συμβόλαιο με το TNA Wrestling, έχοντας τον ρόλο του 'κακού', δημιούργησε σημαντικές κόντρες, ενώ κατάφερε να πάρει τον πρώτο του παγκόσμιο τίτλο, δύο μήνες μετά, τον Αύγουστο του ίδιου έτους. Το 2003 δημιούργησε ομάδα τριών ατόμων και κατέκτησε τους ομαδικούς τίτλους της εταιρείας. Στην ομαδική κατηγορία αφιερώθηκε ως το 2005. Από τότε αναλώθηκε σε μικρές κόντρες και δεν πήρε ευκαιρίες, εκτός από έναν ακόμα ομαδικό τίτλο που κατέκτησε. Το 2007 τελείωσε το συμβόλαιο και η συνεργασία του με το TNA.

### WWE (2008-παρών)
Επέστρεψε στο WWE, το 2008, όπου δεν αναγνωρίστηκε σεναριακά το παρελθόν του. Μέχρι το 2010, πήρε μερικές ευκαιρίες για τίτλο, των Ηνωμένων Πολιτειών, το Παγκόσμιο Βαρέων Βαρών και τον Ομαδικό. Από το 2010, υπήρξε μια ώθηση προς το πρόσωπό του και έφτασε να συναγωνίζεται τα μεγάλα ονόματα της εταιρείες. Επίσης κατέκτησε το Πρωτάθλημα Ηνωμένων Πολιτειών και το Ομαδικό Πρωτάθλημα.

## Τελειωτικές Κινήσεις

*Corkscrew scissors kick – 2008–2011
*Lie Detector (Corkscrew flying forearm smash) - 2009-2011
*Little Jimmy / Shut Up / What's Up (Leaping reverse STO) – 2011 – present

## Χαρακτηριστικές Κινήσεις

*Corkscrew leg lariat
*Dropkick
*Hurricanrana
*Headscissors takedown
*Flying Jalapeño (Corkscrew flying forearm smash) – TNA
*Leg drop
*Reverse STO – TNA
*Scoop powerslam
*Sitout hip toss
*Sitout inverted suplex slam
*Spinebuster
*Vertical suplex stunner – WWE

## Μουσική

Ο Ρον Κίλινγκς, είναι τραγουδιστής ραπ μουσικής. Στο WWE όλες οι μουσικές εισόδοι του, είναι με δικά του τραγούδια. Μάλιστα έχει κερδίσει και ένα βραβείο Slammy για καλύτερο τραγούδι εισόδου από το WWE. Έχει εκδώσει αρκετά cd singles.

## Προσωπική ζωή
Ο Αρ Τρουθ παντρεύτηκε την Πάμελα Κίλινγκς στις 7 Απριλίου 2011. Η κόρη τους γεννήθηκε στις 15 Νοεμβρίου 2014.

## Παραπομπές


## Εξωτερικοί σύνδεσμοι
*  

Κατηγορία:Επαγγελματίες παλαιστές
Κατηγορία:Επαγγελματίες παλαιστές του WWE
Μουντιαλίτο 1980

Το **Μουντιαλίτο 1980** (*Μικρό Παγκόσμιο Κύπελλο*) ή **Χρυσό Κύπελλο των Πρωταθλητών Κόσμου** (*Copa de Oro de Campeones Mundiales*), όπως ήταν η επίσημη ονομασία του, ήταν μια διεθνής ποδοσφαιρική διοργάνωση που διεξήχθη στην Ουρουγουάη με την ευκαιρία του εορτασμού των 50 ετών από το πρώτο Παγκόσμιο Κύπελλο Ποδοσφαίρου, αυτό του 1930, το οποίο είχε διεξαχθεί στην Ουρουγουάη, η οποία ήταν και η πρώτη νικήτρια. Όλοι οι αγώνες έγιναν στο Μοντεβίδεο, στο Εστάδιο Σεντενάριο, από τις 30 Δεκεμβρίου 1980 ως τις 10 Ιανουαρίου 1981 με τη συμμετοχή των έξι χωρών που είχαν κατακτήσει ως τότε το παγκόσμιο κύπελλο. Η διοργάνωση είχε την ανεπίσημη έγκριση της FIFA και νικήτρια αναδείχθηκε η **[[Ουρουγουάη]]**. Το Μουντιαλίτο, όπως και το Έπαθλο Αρτέμιο Φράνκι, θεωρούνται πρόδρομες διοργανώσεις του Κονφεντερέισον Καπ.

## Συμμετοχές

Στη διοργάνωση προσκλήθηκαν οι έξι χώρες που είχαν κατακτήσει ως τότε το παγκόσμιο κύπελλο, αλλά μετά την άρνηση της Αγγλίας να λάβει μέρος λόγω έλλειψης κενών ημερομηνιών, τη θέση της πήρε η Ολλανδία ως φιναλίστ των δύο προηγούμενων παγκοσμίων κυπέλλων 1978 και 1974.

thumb |Ο Ουρουγουανός τερματοφύλακας Ροδόλφο Ροδρίγκες με το τρόπαιο 

***Χώρες που μετείχαν**
**: Νικήτρια των Παγκοσμίων Κυπέλλων 1930 και 1950 και διοργανώτρια.
**: Νικήτρια των Παγκοσμίων Κυπέλλων 1934 και 1938.
**: Νικήτρια των Παγκοσμίων Κυπέλλων 1954 και 1974. 
**: Νικήτρια των Παγκοσμίων Κυπέλλων 1958, 1962 και 1970.  
**: Νικήτρια του Παγκοσμίου Κυπέλλου 1978. 
**: Φιναλίστ των Παγκοσμίων Κυπέλλων 1974 και 1978.

## Αποτελέσματα-βαθμολογίες

Οι ομάδες χωρίστηκαν σε δύο ομίλους των τριών ομάδων και αγωνίστηκαν σε τουρνουά ενός γύρου (δύο αγώνες). Οι νικήτριες των ομίλων αγωνίστηκαν στον τελικό.

### Α΄ όμιλος

***Αποτελέσματα**:
**  - : 2-0
**  - : 2-0
**  - : 1-1 

### Β΄ όμιλος

***Αποτελέσματα**:
**  - : 2-1
**  - : 1-1
**  - : 4-1 

### Tελικός

## Σκόρερ
***3 γκολ**: 
**  Βαλντεμάρ Βικτορίνο
***1 γκολ**: 
**  Χόρχε Μπάριος, Χούλιο Μοράλες, Βενάνσιο Ράμος
**  Ντιέγκο Μαραντόνα, Ραμόν Ντίας 
**  Σόκρατες, Εντεβάλντο, Ζούνιορ, Σερτζίνιο, Τονίνιο Σερέζο, Ζε Σέρτζιο.
**  Κλάους Άλοφς, Χορστ Χρούμπες.
**  Κάρλο Αντσελότι
**  Γιαν Πέτερς
***Αυτογκόλ**:
**  Μάνφρεντ Καλτς

## Δείτε επίσης
* Έπαθλο Αρτέμιο Φράνκι
* Κύπελλο Συνομοσπονδιών FIFA
* Κύπελλο Μεσημβρινού Ευρώπης-Αφρικής
* Αφρο-Ασιατικό Κύπελλο Εθνών ποδοσφαίρου
* Τσάλεντζ Καπ Ασίας-Ωκεανίας

## Παραπομπές


## Eξωτερικοί σύνδεσμοι
* RSSSF/Tournament details, including scorers, lineups, and rosters.

Κατηγορία:Διοργανώσεις ποδοσφαίρου εθνικών ομάδων
Κατηγορία:Ποδόσφαιρο το 1980
Κατηγορία:Ποδόσφαιρο το 1981
Helios E-voting (σύστημα ηλεκτρονικής ψηφοφορίας)

To **Helios** είναι ένα δωρεάν σύστημα ηλεκτρονικής ψηφοφορίας που αναπτύχθηκε από έναν μη κερδοσκοπικό οργανισμό. Τα άτομα που έγραψαν τον κώδικα είναι οι : Ben Adida, Olivier de Marneffe, Olivier Pereira

Έχει χρησιμοποιηθεί από αρκετούς οργανισμούς όπως τις προεδρικές εκλογές του Πανεπιστημιακού Κολέγιού Λονδίνου το 2009, στο Πανεπιστήμιο Πρίνστον το 2009 καθώς και στο International Association of Cryptographic Research (IACR) το 2010.

## Διαδικασία ηλεκτρονικής ψηφοφορίας

Μια τυπική ψηφοφορία με το Helios απαιτεί αρχικά την συμπλήρωση του ψηφοδελτίου και μετά με κάποια ενέργεια του χρήστη  κάνει την κρυπτογράφηση για να κρύψει το περιεχόμενο του. Τότε αποστέλλονται  στους ψηφοφόρους αριθμοί που μπορούν να παρακολουθήσουν τις ψήφους τους . Τέλος υποβάλλουν  τις ψήφους τους επαληθεύοντας τις ταυτότητες τους. Στις περισσότερες περιπτώσεις αυτό γίνετε με το να συνδέονται στην εξωτερική πλατφόρμα που απαιτείται. Για παράδειγμα εάν πρέπει να εκλεχτεί ένας πρόεδρος για  μια συγκεκριμένη ομάδα στο Facebook τότε μπορεί να χρειαστεί σύνδεση στο facebook (Facebook login).

## Τεχνολογίες

Βασίζετε στο πρωτόκολλο Benaloh’s Simple Verifiable Voting Protocol τρέχει σε web -browser και βασίζετε σε HTML και Javascript.

## Αξιολόγηση

Το Helios είναι από τα πιο πολυχρησιμοποιημένα συστήματα και τώρα βρίσκεται στην έκδοση 3.0 . Έχουν γίνει διάφορες επιθέσεις στο παρελθόν που εκμεταλλεύονταν τις αδυναμίες του και γι' αυτό  και λόγους χρηστικότητας έγιναν οι αναβαθμίσεις του. Από διάφορες μελέτες που  έχουν γίνει, αρνητικά του συστήματος είναι ότι οι χρήστες που χρειάζονται βοήθεια με κάτι μπορούν να επικοινωνήσουν μόνο με ηλεκτρονικό ταχυδρομείο  (μη πρακτικό) και ότι η διαδικασία επαλήθευσης της ψήφου από τον χρήστη είναι αρκετά περίπλοκη.

## Σχετική Βιβλιογραφία

http://heliosvoting.org/



Κατηγορία:Εφαρμογές διαδικτύου
Κύπελλο Συνομοσπονδιών 1992

Το **Κύπελλο Συνομοσπονδιών FIFA 1992**, γνωστό επίσης ως **1992 King Fahd Cup** (ελληνικά: Κύπελλο Βασιλιά Φαχντ 1992), είναι το πρώτο Κύπελλο Συνομοσπονδιών στην ιστορία του θεσμού. Η διοργάνωση διεξήχθη το διάστημα 15-20 Οκτωβρίου 1992 στη Σαουδική Αραβία.

Νικήτρια αναδείχθηκε η Αργεντινή, που νίκησε στον τελικό τη Σαουδική Αραβία με 3-1. Η συγκεκριμένη διοργάνωση ήταν η μοναδική που δεν είχε φάση ομίλων και φιλοξένησε μόνο τέσσερις ομάδες.

## Ομάδες
400px|center|thumb|Οι χώρες που συμμετείχαν στη διοργάνωση.

## Στάδιο
Όλοι οι αγώνες διεξήχθησαν στο Στάδιο Βασιλιά Φαχντ, που βρίσκεται στην πρωτεύουσα Ριάντ.

## Διαιτητές

## Αγώνες

### Ημιτελικοί

----

### Μικρός τελικός

### Τελικός

## Στατιστικά

### Σκόρερ

### Κόκκινες κάρτες

## Εξωτερικοί σύνδεσμοι

*Ανάλυση της διοργάνωσης από τη ΦΙΦΑ 
*RSSSF

Κατηγορία:Κύπελλο Συνομοσπονδιών FIFA 1992
Κατηγορία:Ποδόσφαιρο στη Σαουδική Αραβία
Πρωτάθλημα καλαθοσφαίρισης Α2 εθνικής κατηγορίας ανδρών 2011-2012

Η πρώτη φάση της διοργάνωσης διήρκεσε από τις 1 Οκτωβρίου 2011 έως τις 21 Ιανουαρίου 2012. Η δεύτερη φάση ξεκίνησε στις 28 Ιανουαρίου και ολοκληρώθηκε στις 19 Μαΐου 2012. Πρωταθλήτρια της κατηγορίας αναδείχτηκε η ομάδα του Πανελευσινιακού για πρώτη φορά στην ιστορία της.


20px|Α2 **Βαθμολογία** 20px|Α2





## Σημειώσεις
* Πρωταθλητής της χρονιάς αναδείχθηκε η ομάδα του Πανελευσινιακού η οποία και συγκέντρωσε 52 βαθμούς. Παράλληλα γιόρτασε την άνοδό της στην Α2 Εθνική Κατηγορία. Προπονητής της ομάδας υπήρξε ο Γιώργος Σκαραφίγκας.
* Στην Α2 Κατηγορία τυπικά ακολουθεί επίσης η ομάδα του Απόλλωνα Πατρών.
* Από την κατηγορία υποβιβάστηκαν οι σύλλογοι Αμύντας, Πιερικός Αρχέλαος, Ερμής Περάματος, Πανερυθραϊκός και ΑΕΚ Άργους.

## Παραπομπές




Κατηγορία:Α2 εθνική κατηγορία καλαθοσφαίρισης ανδρών
Πρωταθλημα Ελλαδος Α2 Ανδρων 2011 2012
Πρωταθλημα Ελλαδος Α2 Ανδρων 2011 2012
Κόρα (προσκύνημα)

thumb|right|300px|Κόρα στη Βουδιστική Στούπα Mποντνάθ του Κατμαντού, Νεπάλ. Διακρίνονται τα κομποσχοίνια-''μάλας'' και η περιστροφή των προσκυνηματικών κύκλινδρων. 
Η **Κόρα** είναι ένας είδος προσκυνήματος στην Θιβετιανή Βουδιστική παράδοση. Η Κόρα πραγματώνεται περπατώντας γύρω από το τέμπλο, στούπα ή άλλο ιερό χώρο χώρο δεξιόστροφα (όπως γυρίζουν οι δείκτες του ρολογιού), αρκετές φορές. 

Κατά την διάρκεια της Κόρας οι προσκυνητές περιστρέφουν του προσκυνηματικούς κυλίνδρους οι οποίοι περιέχουν μέσα ιερά κείμενα του βουδισμού, ψέλνουν *Μάντρας*, μετράνε τα μάλας (βουδιστικά Κομποσχοίνια) επαναλαμβάνοντας την διαδικασία για μετάνοια. Μέσω αυτής της διαδικασίας η Κόρα λειτουργεί ως διαδικασία για να ηρεμήσει η ψυχή και για διαλογισμό.   

Στην Θιβετιανή θρησκευτική παράδοση υπάρχουν χώροι πολύ σημαντικοί για την *κόρα*. Για παράδειγμα το βουνό Καϊλάς όπως και η Ναμ-τσό λίμνη θεωρούνται ιερά μέρη στο Θιβέτ και επισκέπτες έρχονται για το προσκύνημα αυτό. Συγκεκριμένα στο βουνό Καϊλάς η κόρα γίνεται περπατώντας γύρω από το βουνό ακολουθώντας ένα μονοπάτι απόστασης 52 χιλιομέτρων (χρειάζονται 3 ημέρες και το μονοπάτι περνάει και από υψόμετρο 5630 μέτρων). Η Κόρα αυτή είχε μεγάλη θρησκευτική και είναι σημαντικότερη στην Ασία. Η Κόρα αυτή γινότανε και πριν την εποχή εξάπλωσης της Βουδιστικής θρησκείας.   

Στο Κατμαντού η Κόρα γίνεται γύρω από τη Στούπα Μποντνάθ και την Στούπα Σβαγιαμπουνάθ (θεωρούνται δύο σημαντικές από θρησκευτική άποψη Στούπες στην κοιλάδα του Κατμαντού).
 
## Παραπομπές


Κατηγορία:Βουδισμός
Πλαίσιο Τεχνολογίας, Οργάνωσης και Περιβάλλοντος

Ως **πλαίσιο τεχνολογίας, οργάνωσης και περιβάλλοντος**, **ΤΟΠ** ή στα αγγλικά, **TOE** (αγγλικά:Technology- Organization and Environment framework) ορίζεται ένα πλαίσιο που ανέπτυξαν οι Τορνάτσκι και Φλάισερ το 1990, για να βοηθήσουν τις επιχειρήσεις να περιγράψουν τα οργανωτικά χαρακτηριστικά που έχουν επιπτώσεις στις αποφάσεις υιοθέτησης τεχνολογικών καινοτομιών. Τα 3 επίπεδα του μοντέλου μας είναι το **Τεχνολογικό**, το **Οργανωτικό** και το **Περιβαλλοντικό**. Τα τρία αυτά επίπεδα επηρεάζουν τη διαδικασία από την οποία ένας οργανισμός υιοθετεί και δέχεται μια νέα τεχνολογία παρουσιάζοντας και τους περιορισμούς και τις ευκαιρίες της.

## Επίπεδα
Το **Τεχνολογικό επίπεδο** περιγράφει και τις εσωτερικές και τις εξωτερικές τεχνολογίες που είναι σχετικές με την επιχείρηση, οι οποίες μπορεί να είναι χρήσιμες για τη βελτίωση της οργανωτικής παραγωγικότητας. Αυτό περιλαμβάνει τις υπάρχουσες τεχνολογίες μέσα στην επιχείρηση καθώς επίσης και την ομάδα των διαθέσιμων τεχνολογιών στην αγορά. 

Το **Οργανωτικό επίπεδο** ορίζεται από την άποψη των διαθέσιμων πόρων που υποστηρίζουν την αποδοχή της καινοτομίας. Κάποια από αυτά τα κριτήρια είναι: το μέγεθος της επιχείρησης, τη συγκέντρωση, την τυποποίηση και την πολυπλοκότητα της διευθυντικής δομής του, την ποιότητα του ανθρώπινου δυναμικού και το ποσό των νωθρών πόρων που είναι διαθέσιμοι. 

Το **Περιβαλλοντικό επίπεδο** αντιπροσωπεύει τη ρύθμιση στην οποία μια εταιρία διευθύνει την επιχείρηση- βιομηχανία της, επηρεάζεται από τους ανταγωνιστές της, την πρόσβαση στους πόρους που εφοδιάζονται από άλλους και τις συναλλαγές με την Κυβέρνηση.

## Εφαρμογές
Το πλαίσιο ΤΟΠ έχει εξεταστεί από πολλές μελέτες. Το περιεχόμενο αυτών αφορά τεχνολογικές καινοτομίες όπως είναι: η υιοθέτηση της ηλεκτρονικής διακλάδωσης δεδομένων, η υιοθέτηση τεχνολογιών RFID, η υιοθέτηση της ηλεκτρονικής επιχειρηματικότητας, η υιοθέτηση ERP από εταιρίες, η υιοθέτηση της ηλεκτρονικής διακυβέρνησης, η υιοθέτηση της ηλεκτρονικής υπογραφήςκαθώς και άλλων τεχνολογιών που είναι απαραίτητες για την καλύτερη και πιο αποτελεσματική λειτουργία ενός οργανισμού.

## Παραπομπές


Κατηγορία:Διοίκηση Επιχειρήσεων
Κανκούν

Το **Κανκούν** είναι μία παραλιακή πόλη στο νοτιοανατολικό Μεξικό. Βρίσκεται στη βορειοανατολική ακτή της χερσονήσου Γιουκατάν, στη πολιτεία Κιντάνα Ρο. Είναι έδρα του δήμου Μπενίτο Χουάρες. Στην απογραφή του 2010 είχε πληθυσμό 628.306 κατοίκους. Βρίσκεται στη Καραϊβική, σε ένα από τα ανατολικότερα σημεία του Μεξικό. Η πολή είναι διεθνώς γνωστό τουριστικό θέρετρο και είναι μέρος της Ριβιέρα Μάγια, μιας ακτής στη Καραϊβική θάλασσα γεμάτη τουριστικά θέρετρα.

Η τουριστική ζώνη της πόλης είναι κτισμένη πάνω σε νησί, μέρος του δεύτερου μεγαλύτερου κοραλιογενή υφάλου. Το ηπειρωτικό τμήμα της πόλης είναι οργανωμένο σε μεγάλα οικοδομικά τετράγωνα, γνωστά ως supermanzanas. Το διεθνές αεροδρόμιο του Κανκούν βρίσκεται 30 χιλιόμετρα νότια του κέντρου της πολης. Τα περισσότερα κτίρια δεν ξεπερνούν σε ύψος τους τέσσερις ορόφους εξαιτίας του φόβου για τυφώνες όπως ο τυφώνας Γκίλμπερτ που χτύπησε τη πόλη το 1988.

## Αδελφοποιήσεις
*  Ουίτσιτα (Κάνσας), ΗΠΑ – 25 Νοεμβρίου 1975
*  Τιμισοάρα, Ρουμανία – 5 Μαρτίου 2019
*  Νέιπερβιλ (Ιλινόι), ΗΠΑ – 5 Φεβρουαρίου 2021. 

## Παραπομπές


Κατηγορία:Πόλεις του Μεξικού
Περιφέρεια Κιντάλ

Η **Περιφέρεια Κιντάλ** (γαλλικά: Région de Kidal , αραβικά: منطقة كيدال) είναι μια Περιφέρεια του Μαλί. Έχει έκταση 151.430 τ.χλμ. και πληθυσμό 67.638 κατοίκων (2009). Πρωτεύουσα είναι το Κιντάλ.

## Γεωγραφία
Η Περιφέρεια Κιντάλ βρίσκεται ανατολικά του Μαλί. Συνορεύει στα νότια με την Περιφέρεια Γκαό, στα δυτικά με την Περιφέρεια Τομπουκτού και στα βόρεια με την Αλγερία. Έχει έκταση 151.430 τ.χλμ..  

## Δημογραφία
Η Περιφέρεια Κιντάλ έχει 67.638 κατοίκους (2009) (δηλαδή περίπου το 0,5 % του συνολικού πληθυσμού του Μαλί). Έχει πυκνότητα 2,2 κατοίκων ανά τετραγωνικό χιλιόμετρο. Πρωτεύουσα είναι η Κιντάλ με πληθυσμό 25.617 κατοίκων.

## Πόλεις
* Αμπεϊμπαρά
* Ανεφίφ
* Αντζελόκ (Αγκελόκ)
* Εσσούκ
* Ινταντζεντίτ
* Κιντάλ
* Μπογκασσά 
* Τεσσαλίτ
* Τιμταγκέν
* Τιν Εσσακό
* Τινζαουατέν

## Επαρχίες
Η Περιφέρεια Γκαό διαιρείται σε 4 επαρχίες:

## Ιστορία
Το 1991 το βόρειο κομμάτι της Περιφέρειας Γκαό χωρίστηκε και έγινε η σημερινή Περιφέρεια Κιντάλ. Από τον Απρίλιο του 2012 είναι τμήμα του μη αναγνωρισμένου κράτους του Αζαγουάντ.

## Δείτε επίσης

* Περιφέρειες του Μαλί
Κιντάλ

Η **Κιντάλ** είναι μια πόλη του Μαλί. Ανήκει στην Περιφέρεια Κιντάλ, στην Επαρχία Κιντάλ και στο Διαμέριμσα Κιντάλ. Έχει πληθυσμό 25.617 κατοίκων (2009). Από τον Απρίλιο του 2012 ανήκει στο μη αναγνωρισμένο κράτος του Αζαγουάντ.

## Γεωγραφία
Η Κιντάλ βρίσκεται κεντρο-ανατολικά του Μαλί, νοτιοδυτικά της Περιφέρειας Κιντάλ και κεντρικά της Επαρχίας Ανσονγκό. Βρίσκεται κοντά στην πόλη Ινταντζεντίτ και 285 χιλιόμετρα βορειοανατολικά της Γκαό. Βρίσκεται σε συνταγμένες 18°26′Β 1°24′Α. 

## Πολιτικά
 

## Δημογραφία
Στην πόλη της Κιντάλ ζουν 25.617 κάτοικοι (2009).

## Μεταφορές
Το τοπικό αεροδρόμιο είναι το Αεροδρόμιο του Κιντάλ, που βρίσκεται νοτιοανατολικά της Κιντάλ.

## Εικόνες

Αρχείο:Kidal Colonial Fortress 2005.jpg
Αρχείο:Kidal.jpg| 
Αρχείο:Maison_artisans.JPG


## Δείτε επίσης
* Κατάλογος πόλεων του Μαλί

## Παραπομπές
* Πληροφορίες για την Ανσονγκό  

κιντάλ
Κιντάλ
Επαρχία Αμπεϊμπαρά

Η **Επαρχία Αμπεϊμπαρά** είναι μια επαρχία της Περιφέρειας Κιντάλ, Μαλί. Έχει έκταση 23.750 τ.χλμ. και πληθυσμό 10.286 κατοίκων (2009). Πρωτεύουσα είναι η Αμπεϊμπαρά.

## Γεωγραφία
Η Επαρχία Αμπεϊμπαρά βρίσκεται κεντρο-ανατολικά του Μαλί και βόρεια-κεντρικά της Περιφέρειας Κιντάλ. Συνορεύει στα δυτικά με την Επάρχία Τιν-Εσσακό, στα νοτιοδυτικά με την Επαρχία Κιντάλ, στα νοτιοανατολικά με την Επαρχία Τεσσαλίτ και στα βόρεια με την Αλγερία.

## Διαμερίσματα
Η Επαρχία Αμπεϊμπαρά διαιρείται σε 3 διαμερίσματα:

* Αμπεϊμπαρά
* Μπογκασσά
* Τινζαουατέν

## Δείτε επίσης
* Επαρχίες του Μαλί

ε
α
Αλέξανδρος Νέγρης

Ο **Αλέξανδρος Νέγρης** ήταν Έλληνας στρατιωτικός και μετέπειτα λόγιος του 19ου αιώνα, καθηγητής πανεπιστημίου της ελληνικής γλώσσας στο Χάρβαρντ και στο Εδιμβούργο.

## Βιογραφία
Καταγόταν από τη σημαντική οικογένεια Νέγρη. Πατέρας του ήταν ο συνονόματός του Αλέξανδρος Θεοδώρου Νέγρης, μητέρα του ήταν η Ελένη Υψηλάντη, και παππούς του ο Κωνσταντίνος Υψηλάντης. Αν και είχε το ίδιο όνομα με τον πατέρα του, στα γραπτά του εμφανιζόταν απλά με το όνομα Αλέξανδρος Νέγρης, ενώ αργότερα ως Αλέξανδρος Α. Νέγρης (Αλέξανδρος Αλεξάνδρου Νέγρης) για να ξεχωρίζει από αυτόν. 
Μετά από στρατιωτική του καριέρα (αναφέρεται ως colonel - συνταγματάρχης), δίδαξε από το 1828 τη νέα Ελληνική γλώσσα στο Χάρβαρντ και στο Εδιμβούργο. Το 1838 παντρεύτηκε την Ελίζα Σουίτ (Eliza Sweet) στο Λονδίνο.

## Συγγράμματα
* *A Grammar of the Modern Greek Language with an Appendix Containing Original Specimens of Prose and Verse. — Συνοπτικὴ τῆς Ἁπλοελληνικῆς Διαλέκτου Γραμματική*. Hilliard, Gray, Little, and Wilkins, Boston, 1828 (Digitalisat); Anonyme Rezension in: *The Christian Examiner and General Review* Vol. VI = New Series Vol. I, Boston 1829, S. 324–330 (Digitalisat).
* *The Orations Of Aeschines And Demosthenes On The Crown: With Modern Greek Prolegomena, And English Notes* (1829). Kessinger Publishing, Paperback, 2009, ISBN 1-104-39793-5.
* *A Dictionary Of Modern Greek Proverbs with an English Translation, Explanatory Remarks, and Philological Illustrations.* Thomas Clark, Edinburgh, 1831. Nachdruck: Kessinger Publishing, Paperback, 2009, ISBN 1-104-59218-5 (Digitalisat); auch: Nabu Press, Paperback, 2010, ISBN 1-145-44899-2.
* *The History Of Herodotus Of Halicarnassus In Nine Books, with Prolegomena, Notes, and Emendations*. 2 Bde. Thomas Clark, Edinburgh, 1833. Kessinger Publishing, Paperback, ISBN 1-161-00571-4 (Digitalisat Band 1; Band 2). Anonyme Rezension in: *The Gentleman‘s Magazine*. Volume VII New Series. William Pickering, John Bowyer Nichols and Sons, London 1837, S. 28–36 (Digitalisat).
* *The Works Of Pindar: With Various Readings, Notes, And Emendations* (1835). Kessinger Publishing, Paperback, 2009, ISBN 1-104-50964-4.
* Edward Robinson: *A Greek and English lexicon of the New Testament.* Revised by Alexander Negris. T. and T. Clark, Edinburgh, 1872.

## Εξωτερικοί σύνδεσμοι
*

## Παραπομπές


Κατηγορία:Έλληνες λόγιοι του 19ου αιώνα
Κατηγορία:Έλληνες πανεπιστημιακοί του 19ου αιώνα
Αμπεϊμπαρά

Η **Αμπεϊμπαρά** είναι μια πόλη του Μαλί. Ανήκει στην Περιφέρεια Κιντάλ, στην Επαρχία Αμπεϊμπαρά και στο Διαμέριμσα Αμπεϊμπαρά. Έχει πληθυσμό 4.585 κατοίκων (2009). Από τον Απρίλιο του 2012 ανήκει στο μη αναγνωρισμένο κράτος του Αζαγουάντ.

## Γεωγραφία
Η Αμπεϊμπαρά βρίσκεται κεντρο-ανατολικά του Μαλί, βόρεια-κεντρικά της Περιφέρειας Κιντάλ και κεντρικά της Επαρχίας Αμπεϊμπαρά. Βρίσκεται κοντά στις πόλις Μπογκασσά και Τινζαουατέν. Βρίσκεται σε συνταγμένες 19°7′Β 1°45′Α. Έχει έκταση 7.500 τ.χλμ.

## Πολιτικά
 

## Δημογραφία
Στην πόλη της Αμπεϊμπαρά ζουν 4.585 κάτοικοι (2009).

## Δείτε επίσης
* Κατάλογος πόλεων του Μαλί

αμπειμπαρα
αμπειμπαρα
Δεσποτόπουλος

Το λήμμα **Δεσποτόπουλος** μπορεί να σχετίζεται με κάποιο από τα παρακάτω πρόσωπα:

* Αλέξανδρος Δεσποτόπουλος, αγωνιστής της Επανάστασης του 1821.
* Ματθαίος Δεσποτόπουλος, Έλληνας γυμναστής Πανελληνιονίκης και Ολυμπιονίκης.
* Ιωάννης Δεσποτόπουλος, Έλληνας αρχιτέκτων και πολεοδόμος (1903-1992), καθηγητής του ΕΜΠ.
* Κωνσταντίνος Γ. Δεσποτόπουλος, Έλληνας νομικός και πολιτικός, πρώην βουλευτής της ΕΔΑ.
* Κωνσταντίνος Ι. Δεσποτόπουλος, Έλληνας πανεπιστημιακός και ακαδημαϊκός (1913-2016).
* Αλέξανδρος Ι. Δεσποτόπουλος, Έλληνας νομικός, ιστορικός, καθηγητής πανεπιστημίου (1913-2004).
* Παναγιώτης Δεσποτόπουλος (1911-2001), Έλληνας νομάρχης

Κατηγορία:Ελληνικά επώνυμα
Επαρχία Κιντάλ

Η **Επαρχία Κιντάλ** είναι μια επαρχία της Περιφέρειας Κιντάλ, Μαλί. Έχει έκταση 21.353 τ.χλμ. και πληθυσμό 33.087 κατοίκων (2009). Πρωτεύουσα είναι η Κιντάλ, πρωτεύουσα όλης της περιφέρειας.

## Γεωγραφία
Η Επαρχία Κιντάλ βρίσκεται κεντρο-ανατολικά του Μαλί και νότια-κεντρικά της Περιφέρειας Κιντάλ. Συνορεύει στα δυτικά με την Επαρχία Τιν-Εσσακό, στα βόρεια με την Επαρχία Αμπεϊμπαρά, στα ανατολικά με την Επαρχία Τεσσαλίτ και στα νότια με την Περιφέρεια Γκαό.

## Διαμερίσματα
Η Επαρχία Κιντάλ διαιρείται σε 3 διαμερίσματα:

* Ανεφίφ
* Εσσούκ
* Κιντάλ

## Δείτε επίσης
* Επαρχίες του Μαλί

ε
κ
Επαρχία Τιν-Εσσακό

Η **Επαρχία Τιν-Εσσακό** είναι μια επαρχία της Περιφέρειας Κιντάλ, Μαλί. Έχει έκταση 767.327 τ.χλμ. και πληθυσμό 7.976 κατοίκων (2009). Πρωτεύουσα είναι η Τιν-Εσσακό.

## Γεωγραφία
Η Επαρχία Τιν-Εσσακό βρίσκεται κεντρο-ανατολικά του Μαλί και νοτιοανατολικά της Περιφέρειας Κιντάλ. Συνορεύει στα βορειοδυτικά με την Επαρχία Αμπεϊμπαρά, στα δυτικά με την Επαρχία Τεσσαλίτ, στα βορειοανατολικά με την Αλγερία και στα νότια με την  Περιφέρεια Γκαό.

## Διαμερίσματα
Η Επαρχία Τιν-Εσσακό διαιρείται σε 2 διαμερίσματα:

* Ινταντζεντίτ
* Τιν-Εσσακό

## Δείτε επίσης
* Επαρχίες του Μαλί

ε
τ
Μύλοι

**Μύλοι** είναι ελληνικό τοπωνύμιο:

* οι Μύλοι Αργολίδας
* οι Μύλοι Καρύστου Εύβοιας
* οι Μύλοι Αγίας Σοφίας Εύβοιας
* οι Μύλοι Ηλείας
* οι Μύλοι Ηγουμενίτσας
* οι Μύλοι Ιωαννίνων
* οι Μύλοι Κέας
* οι Μύλοι Κιλκίς
* οι Μύλοι Νάξου
* οι Μύλοι Σκοπέλου
* οι Μύλοι Μεσσηνίας
* οι Μύλοι Ρεθύμνης
* οι Μύλοι Σάμου
* οι Μύλοι Φθιώτιδας

Σχετικό όνομα έχουν και:
* οι Λάμπου Μύλοι Λέσβου
Βαλκανικό Κύπελλο Εθνών 1929-31

Tο **1ο [[Βαλκανικό Κύπελλο Εθνών Ποδοσφαίρου]]** διεξήχθη από τις 6 Οκτωβρίου 1929 έως τις 29 Νοεμβρίου 1931, όταν είχε ήδη ολοκληρωθεί μία ακόμα διοργάνωση, θεωρούμενη ως ανεπίσημη. Μετείχαν τέσσερις χώρες και νικήτρια αναδείχθηκε η **[[Εθνική Ρουμανίας (ποδόσφαιρο ανδρών)|Ρουμανία]]**.

## Η διοργάνωση

Στο πρώτο Βαλκανικό Κύπελλο έλαβαν μέρος τα 4 από τα 6 (τότε) κράτη των Βαλκανίων, δεδομένου ότι δεν δήλωσαν συμμετοχή η Αλβανία και η Τουρκία. Σύμφωνα με το σύστημα διεξαγωγής, όλες οι ομάδες αναμετρήθηκαν μεταξύ τους εντός και εκτός έδρας σε πρωτάθλημα ενιαίου ομίλου με βαθμολογία 2-1-0. Εξαιτίας του μεγάλου αριθμού των συναντήσεων (συνολικά 12) και της τότε δυσκολίας στις μετακινήσεις, η διοργάνωση εξελίχθηκε με αργούς ρυθμούς και διήρκεσε περισσότερο από δύο χρόνια (26 σχεδόν μήνες). Την αγωνιστική περίοδο 1929-30 πραγματοποιήθηκαν μόνο 3 παιχνίδια, την επόμενη άλλα 7, το δε φθινόπωρο του 1931 τα εναπομείναντα 2. Πριν από τα τελευταία δύο παιχνίδια είχε ήδη τελεστεί ένα δεύτερο ανεπίσημο κύπελλο, το οποίο διεξήχθη με διαφορετικό σύστημα (μονοί αγώνες στη Σόφια της Βουλγαρίας).

Ως έδρες χρησιμοποιήθηκαν 5 βαλκανικές πόλεις και συγκεκριμένα η πρωτεύουσα της χώρας κάθε εθνικής: Βουκουρέστι, Βελιγράδι, Σόφια και Αθήνα (στο γήπεδο Λεωφόρου Αλεξάνδρας), και το Ζάγκρεμπ όπου οι Γιουγκοσλάβοι υποδέχθηκαν τους Ρουμάνους.

## Η βαθμολογία

*Βαθμολογικό σύστημα: 2–1–0 και Συντελεστής ή Αναλογία τερμάτων = (υπέρ) ÷ (κατά)*

## Τα αποτελέσματα

Η αναμέτρηση του Ζάγκρεμπ, υπό τη διαιτησία του Απόστολου Νικολαΐδη, υπήρξε η καθοριστική για την τελική έκβαση της διοργάνωσης, διότι οι γηπεδούχοι ολοκλήρωσαν τις υποχρεώσεις τους με καθαρή ήττα 2-4 από τους ισόβαθμούς τους Ρουμάνους. Οι τελευταίοι αναδείχθηκαν δίκαια νικητές στο πρώτο Βαλκανικό Κύπελλο Εθνών με 5 νίκες σε 6 αγώνες και 26 τέρματα ενεργητικό, καθώς διέθεταν όντως το ανώτερο σύνολο. Δύο Ρουμάνοι μοιράστηκαν τη θέση του αρχισκόρερ, οι Βέντζερ και Μποντόλα σκοράροντας 7 φορές σε 2 και 3 παιχνίδια αντίστοιχα!

Στη διοργάνωση δεν σημειώθηκε ισόπαλο αποτέλεσμα. Ενδεικτικό του ποδοσφαίρου της εποχής είναι πως επιτεύχθηκαν κατά μέσο όρο περισσότερα από πέντε τέρματα ανά συνάντηση (61 γκολ σε 12 ματς). Σε δύο μόνο περιπτώσεις κάποια ομάδα κατόρθωσε να διατηρήσει ανέπαφη την εστία της (σε αμφότερες οι Γιουγκοσλάβοι, κατά σύμπτωση με αντίπαλους τους Βούλγαρους).

## Οι σκόρερ

## Πηγές
* RSSSF
* *"Ιστορικά περί του Βαλκανικού κυπέλλου"*, εφ. "Αθλητικός Χρόνος", φ. 19/12/1934, ψηφ. σελ. 203 κ.επ. 
* *Balkan Cup 1929-1931*, βάση δεδομένων εθνικών ομάδων Ευρώπης eu-football.info

## Σημειώσεις


Κατηγορία:Βαλκανικό Κύπελλο Εθνών Ποδοσφαίρου
Κατηγορία:Ποδόσφαιρο το 1929
Κατηγορία:Ποδόσφαιρο το 1930
Κατηγορία:Ποδόσφαιρο το 1931
Βαλκανικό Κύπελλο Εθνών 1931

Tο **[[Βαλκανικό Κύπελλο Εθνών Ποδοσφαίρου]] του 1931** διεξήχθη στη Σόφια από τις 27 Σεπτεμβρίου έως τις 4 Οκτωβρίου 1931 και θεωρείται ανεπίσημο. Μετείχαν τρεις χώρες και νικήτρια αναδείχθηκε η γηπεδούχος **[[Εθνική Βουλγαρίας (ποδόσφαιρο ανδρών)|εθνική Βουλγαρίας]]**.

## Η διοργάνωση

Η συγκεκριμένη δεν περιλαμβάνεται στην αρίθμηση των Βαλκανικών Κυπέλλων, δεδομένου ότι πραγματοποιήθηκε πριν ολοκληρωθεί το αντίστοιχο πρώτο, ενώ επιπρόσθετα μετείχαν τα μισά μόνο από τα 6 (τότε) κράτη των Βαλκανίων. Παρά τον ανεπίσημο χαρακτήρα της, πάντως, από αυτήν άρχισε το σύστημα διεξαγωγής όλων των συναντήσεων υπό τη μορφή τουρνουά σε μία πρωτεύουσα, το οποίο στη συνέχεια καθιερώθηκε για να ισχύσει σε όλες τις επόμενες προπολεμικές διοργανώσεις και την πρώτη μεταπολεμική.

Τη Βουλγαρία και τη Γιουγκοσλαβία πλαισίωσε η Τουρκία για μοναδική φορά έως και το κύπελλο 1973-76. Δεν μετείχαν οι Ρουμανία και Ελλάδα που είχαν αντίστοιχα 1 και 2 υπολειπόμενα παιχνίδια για τη διοργάνωση του 1929-31, καθώς και η μονίμως απούσα προπολεμικά Αλβανία.

Σύμφωνα με το νέο σύστημα, οι ομάδες αναμετρήθηκαν σε μονούς αγώνες με βαθμολογία 2-1-0, οπότε το τουρνουά ολοκληρώθηκε σε τρεις συναντήσεις και 8 μόλις ημέρες (Κυριακή-Παρασκευή-Κυριακή). Η λιτή αυτή μορφή κρίθηκε επιτυχημένη και στο εξής το Κύπελλο καθιερώθηκε να διεξάγεται εκ περιτροπής στις διάφορες βαλκανικές πρωτεύουσες, με ευθύνη της εθνικής ομοσπονδίας ποδοσφαίρου της εκάστοτε χώρας.

Οι δύο αναμετρήσεις της Βουλγαρίας δόθηκαν στο Στάντιον Γιουνάκ (στάδιο των πρωταθλητών), ενώ εκείνη μεταξύ των φιλοξενούμενων στο μικρότερης χωρητικότητας Ιγκρίσχε Λέφσκι (έδρα του ομώνυμου συλλόγου), όλες με διαιτητή το Μιχάλι Ίβαντσιτς από την Ουγγαρία.

## Η βαθμολογία

*Βαθμολογικό σύστημα: 2–1–0*

## Τα αποτελέσματα
 
Κατά τον τελευταίο και κρίσιμο αγώνα οι Γιουγκοσλάβοι, οι οποίοι χρειάζονταν διαφορά τριών τερμάτων για να καταλάβουν την πρώτη θέση της διοργάνωσης, προηγήθηκαν 2-0 στο 20', αλλά οι γηπεδούχοι ισοφάρισαν μέσα σε ένα 6λεπτο στις αρχές της επανάληψης και πήραν τη νίκη προς το τέλος, επιτυγχάνοντας το απόλυτο "2 στα 2". Ο Πάντσεφ της Βουλγαρίας αναδείχθηκε αρχισκόρερ με 3 τέρματα σε 2 παιχνίδια.

## Οι σκόρερς

## Πηγές
* RSSSF
* *Balkan Cup 1931*, βάση δεδομένων εθνικών ομάδων Ευρώπης eu-football.info

Κατηγορία:Βαλκανικό Κύπελλο Εθνών Ποδοσφαίρου
Κατηγορία:Ποδόσφαιρο το 1931
Βαλκανικό Κύπελλο Εθνών 1932

Tο **2ο [[Βαλκανικό Κύπελλο Εθνών Ποδοσφαίρου]] 1932** (στην ουσία 3ο, καθώς προηγήθηκε ένα ανεπίσημο το 1931) διεξήχθη στο Βελιγράδι της ενιαίας Γιουγκοσλαβίας από τις 26 Ιουνίου έως τις 3 Ιουλίου 1932. Μετείχαν τέσσερις χώρες και νικήτρια αναδείχθηκε η **[[Εθνική Βουλγαρίας (ποδόσφαιρο ανδρών)|εθνική Βουλγαρίας]]**.

## Η διοργάνωση

Στο δεύτερο Βαλκανικό Κύπελλο έλαβαν μέρος τα 4 από τα 6 (τότε) κράτη των Βαλκανίων, τα ίδια με το πρώτο του 1929-31. Δεν δήλωσαν συμμετοχή η Αλβανία και η Τουρκία, όπως άλλωστε σε όλα τα Κύπελλα της προπολεμικής περιόδου με εξαίρεση την Τουρκία που μετείχε στο εκτός σειράς Κύπελλο του 1931.

Εφαρμόστηκε το νέο σύστημα διεξαγωγής που είχε εισαχθεί στο προαναφερόμενο ανεπίσημο. Οι ομάδες αγωνίστηκαν στο Βελιγράδι σε ενιαίο όμιλο και μονές συναντήσεις με βαθμολογία 2-1-0. Η διοργάνωση ολοκληρώθηκε σε οκτώ μόλις ημέρες (Κυριακή με Κυριακή).

Οι έξι αναμετρήσεις πραγματοποιήθηκαν στο στάδιο Μπεογκράτσκι (έδρα του ομώνυμου συλλόγου, σήμερα ΟΦΚ Βελιγραδίου) με πέντε διαφορετικούς διαιτητές από τις συμμετέχουσες χώρες, οι δύο εκ των οποίων Ρουμάνοι. Ο Σταύρος Χατζόπουλος διατήτευσε δύο παιχνίδια της γηπεδούχου Γιουγκοσλαβίας, εκτός βέβαια από εκείνο με αντίπαλο την Ελλάδα.

## Η βαθμολογία

*Βαθμολογικό σύστημα: 2–1–0*

## Τα αποτελέσματα

Η κορυφή της κατάταξης κρίθηκε ουσιαστικά την Πέμπτη στον αγώνα Βουλγαρίας-Γιουγκοσλαβίας (αμφότεροι είχαν νικήσει κατά την έναρξη). Οι Βούλγαροι αιφνιδίασαν τους οικοδεσπότες. Προηγήθηκαν 3-0 στο 47' και δεν απειλήθηκαν παρά μόνο κατά το τελευταίο 6λεπτο. Έπειτα από τη νέα τους νίκη, χρειάζονταν απλά μία ισοπαλία εναντίον των Ελλήνων. Οι τελευταίοι ήταν απογοητευμένοι από τις δύο ήττες και ειδικά από το 1-7 από τους Γιουγκοσλάβους. Στο ματς αυτό το αρχικό τους προβάδισμα στο 4' διαμορφώθηκε σε 1-3 πριν από το 27'. Τελικά, οι Βούλγαροι ολοκλήρωσαν τη διοργάνωση με το απόλυτο "3 στα 3".

Ο Ζίφκοβιτς της Γιουγκοσλαβίας αναδείχθηκε αρχισκόρερ με 5 τέρματα σε 3 παιχνίδια. Κατά μέσο όρο σημειώθηκαν 4 τέρματα ανά αγώνα (24 γκολ σε 6 ματς), που συνιστούσε μεγάλη μείωση συγκριτικά με τα 5 γκολ/ματς του πρώτου Κυπέλλου 1929-31. Αιτία ήταν ότι στις μισές συναντήσεις δεν υπήρχε γηπεδούχος ομάδα.

## Οι σκόρερς

## Πηγές
* RSSSF
* *"Ιστορικά περί του Βαλκανικού κυπέλλου"*, εφ. "Αθλητικός Χρόνος", φ. 19/12/1934, ψηφ. σελ. 203 κ.επ. 
* *Balkan Cup 1932*, βάση δεδομένων εθνικών ομάδων Ευρώπης eu-football.info

Κατηγορία:Βαλκανικό Κύπελλο Εθνών Ποδοσφαίρου
Κατηγορία:Ποδόσφαιρο το 1932
Βαλκανικό Κύπελλο Εθνών 1933

Tο **3ο [[Βαλκανικό Κύπελλο Εθνών Ποδοσφαίρου]] 1933** (στην ουσία ήταν το 4ο, αφού το ανεπίσημο του 1931 θεωρήθηκε εκτός σειράς), διεξήχθη στο Βουκουρέστι από τις 3 έως τις 11 Ιουνίου 1933. Μετείχαν τέσσερις χώρες και νικήτρια αναδείχθηκε η γηπεδούχος **[[Εθνική Ρουμανίας (ποδόσφαιρο ανδρών)|εθνική Ρουμανίας]]**.

## Η διοργάνωση

Στο τρίτο Βαλκανικό Κύπελλο έλαβαν μέρος τα 4 από τα 6 (τότε) κράτη των Βαλκανίων, τα ίδια με τις δύο επίσημες διοργανώσεις που είχαν προηγηθεί. Δεν δήλωσαν συμμετοχή η Αλβανία και η Τουρκία, όπως άλλωστε σε όλες τις διοργανώσεις της προπολεμικής περιόδου με εξαίρεση την ανεπίσημη του 1931 όπου και μετείχε η δεύτερη.

Το Κύπελλο διεξήχθη υπό μορφή τουρνουά σε μία μόνο βαλκανική πρωτεύουσα. Οι εθνικές ομάδες αγωνίστηκαν στο Βουκουρέστι σε ενιαίο όμιλο, σε μονές συναντήσεις με βαθμολογία 2-1-0. Η διοργάνωση ολοκληρώθηκε σε 9 μόλις ημέρες (Σάββατο με Κυριακή) σημειώνοντας εξαιρετική επιτυχία, καθώς τις 6 αναμετρήσεις παρακολούθησε ένα σύνολο 77.000 περίπου θεατών (υπερδιπλάσιοι από τους 35.000 στην αντίστοιχη του Βελιγραδίου ένα χρόνο πριν).

Οι αγώνες πραγματοποιήθηκαν στο στάδιο Ο.Ν.Ε.Φ (Εθνικό Στάδιο Φυσικής Αγωγής) με 5 διαιτητές από τις συμμετέχουσες χώρες, οι 2 εκ των οποίων Ρουμάνοι. Ο Σταύρος Χατζόπουλος διαιτήτευσε δύο παιχνίδια της τελευταίας κατόχου Βουλγαρίας, εκτός βέβαια από εκείνο εναντίον της Ελλάδας.

## Η βαθμολογία

## Τα αποτελέσματα

Η σειρά διασταύρωσης των ομάδων παρέμεινε η ίδια όπως στο Κύπελλο του 1932. Η συνάντηση που έριξε την αυλαία ήταν η κρίσιμη για την κατάκτηση της πρώτης θέσης. Οι οικοδεσπότες δεν εξασφάλισαν απλά την ισοπαλία που χρειάζονταν (διαθέτοντας καλύτερη αναλογία τερμάτων), παρά επιβλήθηκαν με 5-0 των ισόβαθμων Γιουγκοσλάβων και πέτυχαν το απόλυτο "3 στα 3". Διατήρησαν δε την εστία τους απαραβίαστη επί τρεις αναμετρήσεις, ενώ οι επιθετικοί τους Τσολάκ και Ντομπάι αναδείχθηκαν αρχισκόρερ με 4 τέρματα σε ισάριθμα ματς.

Για πρώτη φορά στις τρεις επίσημες διοργανώσεις δεν καταλογίστηκε πέναλτι, ενώ για μία ακόμα φορά δεν σημειώθηκε κάποια ισοπαλία, ανεβάζοντας στα 24 τον αριθμό των μη ισόπαλων αποτελεσμάτων σε 3 Βαλκανικά Κύπελλα ή 27 σε 4 εάν συνυπολογισθεί και το εκτός σειράς του 1931. Αντίθετα όμως με τις προηγούμενες διοργανώσεις, τώρα στα 5 από τα 6 παιχνίδια δεν κατόρθωσε να σκοράρει ο ένας από τους δύο αντιπάλους, χωρίς πάντως να επηρεαστεί η συνολική παραγωγικότητα σε τέρματα, η οποία με 4,5 ανά αγώνα (27 σε 6) ήταν υψηλότερη από τα 4 στο Βελιγράδι κατά το περασμένο έτος. Τα παραπάνω υπήρξαν συνέπεια της μεγάλης διαφοράς δυναμικότητας Ελλήνων και Βουλγάρων από τους Γιουγκοσλάβους και ιδιαίτερα τους γηπεδούχους Ρουμάνους.

## Οι σκόρερς

## Πηγές
* RSSSF
* *"Ιστορικά περί του Βαλκανικού κυπέλλου"*, εφ. "Αθλητικός Χρόνος", φ. 19/12/1934, ψηφ. σελ. 203 κ.επ. 
* *Balkan Cup 1933*, βάση δεδομένων εθνικών ομάδων Ευρώπης eu-football.info

Κατηγορία:Βαλκανικό Κύπελλο Εθνών Ποδοσφαίρου
Κατηγορία:Ποδόσφαιρο το 1933